Jannie Moolman herwin sy bewussyn - Maroela Media
Jannie Moolman herwin sy bewussyn
Die sanger Jannie Moolman het in die naweek begin om met familielede en sy vriedin, Melissa-Jo Sharpe, te gesels.
Barnard Beukman, direkteur van Glaskasteel Kommunikasie, sê dit volg nadat Moolman sedert sy onlangse beserings deur sy mediese span in 'n geïnduseerde koma gehou is. "Hy is steeds in die trauma-eenheid van die hospitaal, maar daar is tevredenheid met sy algehele vordering. Sy dokters het aangedui dat hy nie noodwendig dadelik sal onthou presies wat met hom gebeur het en hoe hy beseer is nie."
Beukman sê Moolman is reeds vir kort rukkies in 'n stoel langs sy bed geplaas en het in 'n goeie gees met geliefdes gesels. Hy sê aangesien Moolman steeds in die trauma-eenheid is, hy nog nie gereed is om enige media-onderhoude toe te staan nie.